CELEX: 32005R1972
Language: hr
Date: 2005-11-29 00:00:00
Title: Uredba Vijeća (EZ, Euratom) br. 1972/2005 od 29. studenoga 2005. o usklađivanju, od 1. srpnja 2005. , stope doprinosa za mirovinski sustav dužnosnika i ostalih službenika Europskih zajednica

01/Sv. 16
            
            
               HR
            
            
               Službeni list Europske unije
            
            
               192
            
         32005R1972
   
               L 317/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ, EURATOM) br. 1972/2005
   od 29. studenoga 2005.
   o usklađivanju, od 1. srpnja 2005., stope doprinosa za mirovinski sustav dužnosnika i ostalih službenika Europskih zajednica
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Pravilnik o osoblju za dužnosnike Europskih zajednica i Uvjete zaposlenja ostalih službenika Europskih zajednica kako su utvrđeni Uredbom (EEZ, Euratom, EZUČ) br. 259/68 (1) i kako su zadnje izmijenjeni Uredbom (EZ, Euratom) br. 723/2004 (2), a posebno članak 83.a i Prilog XII. Pravilnika o osoblju,
   uzimajući u obzir prijedlog Komisije,
   budući da:
   
               (1)
            
            
               U skladu s člankom 13. Priloga XII. Pravilnika o osoblju, Eurostat je 1. rujna 2005. podnio izvješće o aktuarskoj procjeni mirovinskog sustava za 2005. u kojem su ažurirani parametri navedeni u tom prilogu. Prema toj procjeni, stopa doprinosa potrebna da bi se očuvala aktuarska ravnoteža mirovinskog sustava iznosi 10,3 % osnovne plaće.
            
         
               (2)
            
            
               Međutim, na temelju članka 2. stavka 2. Priloga XII. Pravilniku o osoblju, usklađivanje koje proizvodi učinke od 1. srpnja 2005. ne smije uzrokovati doprinos veći od 10,25 %.
            
         
               (3)
            
            
               U svrhu očuvanja aktuarske ravnoteže mirovinskog sustava za dužnosnike i ostale službenike Europskih zajednica, stopa doprinosa trebala bi se prilagoditi dopuštenom maksimumu od 10,25 % osnovne plaće,
            
         DONIJELO JE OVU UREDBU:
   Članak 1.
   S učinkom od 1. srpnja 2005., stopa doprinosa iz članka 83. stavka 2. Pravilnika o osoblju iznosi 10,25 %.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2005.
      
         
            Za Vijeće
         
         
            Predsjednik
         
         A. JOHNSON
      
   
   
      (1)  SL L 56, 4.3.1968., str. 1.
   
      (2)  SL L 124, 27.4.2004., str. 1.